Minderjarige bestuurder in ongeluk; 12 beseerFoto: ER24 Russel Meiring, woordvoerder van ER24, het gesê die ongeluk het Woensdagoggend in Lydiaweg in Kempton Park, oos van Johannesburg, gebeur. “Toe paramedici op die toneel opdaag, het hulle gevind die taxi het deur ŉ huis se grensmuur gery en teen die huis tot stilstand gekom,” het hy gesê. “Daar was 12 mense in die in taxi, waarvan tien kinders tussen die ouderdom van vier en 12 was.” Volgens Meiring het die insittendes geringe tot matige beserings opgedoen. Hulle is na die Thembisa-hospitaal vervoer vir verdere behandeling. Die 17-jarige bestuurder beweer die taxi se remme het onklaar geraak wat veroorsaak het dat hy beheer oor die voertuig verloor het. Plaaslike owerhede sal die ongeluk ondersoek.